**Құрметті пайдаланушылар!**

Астана қаласы бойынша Мемлекеттік кірістер департаментінің маңызды функцияларының бірі болып жеке және заңды тұлғаларының келіп түскен өтініштерінің жұмыстарын қарастыру болып табылады.

Департаменттегі жеке және заңды тұлғаларының келіп түскен хаттарының жұмыстары «Жеке және заңды тұлғалардың өтiнiштерiн қарау тәртiбi туралы» Қазақстан Республикасының 2007 жылғы 12 қаңтардағы Заңына (бұдан әрі - Заң) сәйкес жұмыс жүргізіледі.

Жеке және заңды тұлғалардың өтiнiштерiн қарау Департамент басшысына пошта мекен-жайы бойынша жазбаша түрде және тікелей өтініш берушіге немесе кеңседегі оның өкілдеріне, сондай-ақ электронды цифрлі қол қоюмен куәландырылған электронды үкімет порталы арқылы электронды түрде жолдануы мүмкін.

Өтінішті қабылдаған кеңсе қызметкері, тікелей мемлекеттік органға келіп түскен жеке және заңды тұлғаның өтініш берушісіне талон береді. Талонның келесі бетінде: Интернет-ресурстың мекен-жайы, өтініш иесі өзінің өтінішінің қандай сатыда қарастырып жатқаны туралы тиісті ақпарат алу үшін телефон нөмірлері көрсетілген.

Әр келіп түскен хат бойынша жан-жақты және оны дұрыс қарастыру бағытында қажетті іс-шаралар жүргізіледі.

Заңның 8 бабына сәйкес, қарау үшiн өзге субъектiлерден, лауазымды адамдардан ақпарат алу не жергiлiктi жерге барып тексеру талап етiлмейтiн жеке және (немесе) заңды тұлғаның өтiнiшi түскен күнінен бастап күнтiзбелiк он бес күн iшiнде қаралады.

Егерде, өтініште көрсетілген мәселенің шешімі ұзақ мерзімді талап етсе, онда қарастыру мерзімі ұзартылады.

Сол себептен, Заңның 3 – бабына сәйкес, өтініш бойынша қарастыру мерзімі субъектінің басшысымен немесе оның орынбасарымен ұзартылады, осы үшін өтініштің келіп түскен күнінен бастап 15 күндік мерзімі аяқталғанға дейін Департамент басшысының атына ұзарту мерзімін қарастырудың себебін және өтініштің мазмұнын сипаттап, өтініштің қарастыру мерзімін ұзарту туралы қызметтік жазба жолданады. Одан әрі өтініш берушіге көрсетілген себеппен қарастыру мерзімін ұзарту туралы хат жолданады. Сонымен қатар, өтініштің қарастыру мерзімі 30 күннен аспайды.

Егерде өтініштегі жазылған мәселенің шешімі ұзақ мерзімді талап етсе, онда өтініш қосымша бақылауға алынады, яғни оның орындалуы аяқталғанға дейін, өтініш берушіге шешім шыққан күннен бастап үш күнтізбелік күн ішінде хабарланады. Аталған әрекет Департамент басшысының атына тиісті жолданған қызметтік жазбадан кейін қабылданады.

Сонымен қатар, Астана қаласы бойынша МКД, егерде Сіз біздің ведомстваның қызметкерлерінің заңсыз әрекеттері (әрекетсіздік) фактілерімен қайшы келсеңіз Астана қаласы, Республика даңғылы 52 мекен-жайына немесе сенім телефоны 31-61-45 арқылы хабарласуға болатынын ескертеді.

Сонымен қатар, Департамент басшысы азаматтардың жеке қабылдауын жүзеге асырады, қабылдау кестесі интернет – ресурста ([kgd.gov.kz](http://kgd.gov.kz/)) жарияланған.

**Астана қаласы бойынша**

**Мемлекеттік кірістер**

**департаментінің бас маманы Г.Нысанбай**